Document ID: /roh_data/filtered/Bilingualer_Corpus_interleaved-it-rm.jsonl.gz/1431

This is a text translated from Italian to Rumantsch Grischun.
Il Governo licenzia il messaggio relativo alla nuova legge sulla sistemazione dei corsi d'acqua

Nel Cantone dei Grigioni la sistemazione dei corsi d'acqua deve ottenere una nuova base legale al passo con i tempi. Il Governo grigionese la licenziato il relativo messaggio sulla nuova legge sulla sistemazione dei corsi d'acqua del Cantone dei Grigioni (LCSCA). L'affare verrà discusso in Gran Consiglio nella sessione di agosto 2008.

Nel Cantone dei Grigioni, con il suo vasto sistema di fiumi e di torrenti, la sistemazione dei corsi d'acqua ha una lunga tradizione. La vigente legge sull'arginamento e l'imbrigliatura dei fiumi e dei torrenti montani risale al 1870. Essa disciplina la sistemazione dei corsi d'acqua nel Cantone mirante alla protezione contro le piene. Tuttavia, numerose disposizioni non sono più attuali. Per questa ragione la legge vigente viene sottoposta a una revisione totale e sostituita dalla nuova legge sulla sistemazione dei corsi d'acqua del Cantone dei Grigioni.

La nuova legge cantonale sulla sistemazione dei corsi d'acqua si concentra sulla regolamentazione di misure edilizie di protezione di persone e beni materiali contro l'azione dannosa delle acque in seguito a inondazioni o smottamenti. Rimane invariato il principio secondo cui la responsabilità della sistemazione dei corsi d'acqua spetta ai comuni. Il Cantone assume però compiti di sostegno, di coordinamento e di vigilanza nella progettazione, nell'approvazione e nel sovvenzionamento di progetti di sistemazione dei corsi d'acqua. In questo senso la sistemazione dei corsi d'acqua rimane come finora un compito in comune di comuni e Cantone. Viene anche mantenuta la regolamentazione, finora dimostratasi valida, della sovranità sulle acque, secondo cui le acque pubbliche sono di proprietà dei comuni e dunque sottostanno alla loro sovranità.

Tra i progetti di sistemazione dei corsi d'acqua rientrano misure come ad esempio sbarramenti, arginature, correzioni o impianti destinati a trattenere detriti, ma anche rivitalizzazioni atte a migliorare lo stato ecologico dei corsi d'acqua. La nuova legge chiede che nella sistemazione dei corsi d'acqua vengano per quanto possibile conservate e ripristinate le funzioni ecologiche e i biotopi naturali delle acque.

Inoltre, con la nuova legge viene introdotta una moderna procedura di approvazione del progetto in cui il Cantone assume un ruolo importante. La nuova procedura di approvazione del progetto adempie a tutti i compiti di coordinamento e tiene adeguatamente conto della protezione giuridica. Infine, il sovvenzionamento cantonale di progetti di sistemazione dei corsi d'acqua va adeguato alle direttive del diritto federale nel quadro della nuova impostazione della perequazione finanziaria e della ripartizione dei compiti tra Confederazione e Cantoni (NPC). È previsto che per i progetti che fanno parte degli accordi di programma con la Confederazione, i sussidi cantonali e federali ammontino assieme ad al massimo l'80 percento delle spese computabili. Per progetti singoli il Cantone versa sussidi dal 15 al 25 percento.

Persona di riferimento:

Presidente del Governo Stefan Engler, Direttore del Dipartimento costruzioni, trasporti e foreste, tel. 081 257 36 01

Organo: Governo

Fonte: it Cancelleria dello Stato dei Grigioni

Data: 27.06.2008

La regenza deliberescha la missiva tar la nova lescha davart la correcziun dals curs d'aua

La correcziun dals curs d'aua en il chantun Grischun duai survegnir ina basa legala nova e moderna. La regenza grischuna ha deliberà la missiva correspundenta tar la nova lescha davart la correcziun dals curs d'aua en il chantun Grischun (LCCA). Il cussegl grond vegn a tractar la fatschenta en la sessiun d'avust 2008.

En il Grischun - che ha in sistem vast da flums e d'auals - ha la correcziun dals curs d'aua ina lunga tradiziun. La lescha vertenta davart la construcziun da rempars e dustanzas cunter flums e torrents datescha da l'onn 1870. Ella regla la correcziun chantunala dals curs d'aua che serva a la protecziun cunter aua gronda. Bleras disposiziuns èn dentant antiquadas. Perquai vegn la lescha vertenta revedida totalmain e remplazzada tras la nova lescha davart la correcziun dals curs d'aua en il chantun Grischun.

La nova lescha chantunala davart la correcziun dals curs d'aua sa concentrescha sin la regulaziun da mesiras architectonicas per proteger umans e valurs materialas cunter las consequenzas donnegiusas da l'aua tras inundaziuns u tras bovas. Intutgabel resta il princip, tenor il qual las vischnancas èn responsablas per la correcziun dals curs d'aua. Il chantun surpiglia però incumbensas da sustegn, da coordinaziun e da surveglianza tar la projectaziun, tar l'approvaziun e tar il subvenziunament da projects per la correcziun dals curs d'aua. Uschenavant resta la correcziun dals curs d'aua sco fin ussa ina incumbensa communabla da las vischnancas e dal chantun. Medemamain vegn mantegnida la regulaziun da la suveranitad da las auas. Quella è sa cumprovada e pretenda che las auas publicas sajan proprietad da las vischnancas e sajan suttamessas a lur suveranitad.

Tar projects da la correcziun dals curs d'aua tutgan mesiras sco per exempel rempars, arginaziuns, correcziuns u stabiliments per retegnair gera e laina da grava, ma er renaturalisaziuns per meglierar il stadi ecologic da las auas. Uschia pretenda la nova lescha che las funcziuns ecologicas ed ils spazis da viver natirals da l'aua vegnian mantegnids e reparads tant sco pussaivel, sch'i vegnan fatgas correcziuns dals curs d'aua .

Cun la nova lescha vegn introducida ultra da quai la procedura d'approvaziun dal project, en la quala il chantun ha ina rolla impurtanta. La nova procedura d'approvaziun dal project ademplescha tut las incumbensas da coordinaziun e resguarda la protecziun giuridica en moda cunvegnenta. La finala duai il subvenziunament chantunal per projects per la correcziun dals curs d'aua vegnir adattadas a las prescripziuns dal dretg federal, e quai en connex cun la nova concepziun da la gulivaziun da finanzas e da la repartiziun da las incumbensas tranter la confederaziun ed ils chantuns (NGF). Igl è previs che las contribuziuns chantunalas e federalas importian tar projects or da las cunvegnas da program cun la confederaziun ensemen maximalmain 80 pertschient dals custs imputabels. Per projects singuls paja il chantun contribuziuns da 15 fin 25 pertschient.

Persuna che dat infurmaziuns:

president da la regenza Stefan Engler, schef dal departament da construcziun, traffic e selvicultura, tel. 081 257 36 01

Gremi: regenza

Funtauna: rg chanzlia chantunala dal Grischun

Data: 27.06.2008